เนื่องจากเเฟนเเละเรา ต้องการตรวจ HIV เนื่องจากเราไม่รู้ภูมิหลังที่เเน่นอนของกันเเละกันว่าเคยมีอะไรกับใครมาบ้าง เราคบกันมาปีกว่า ระหว่างคบก็มีเพศสัมพันธ์กันตลอด ป้องกันตลอด เเต่เพื่อความบริสุทธิใจทั้งคู่เเละจะเปลี่ยนไปคุมกำเนิดเเบบรายเดือน จึงไปตรวจหลังนับจากมีเพศสัมพันธ์ครั้งสุดท้ายวันที่ 20 กุมภาพันธ์ 64 ดิฉันตรวจวันที่ 23 เมษายน 64 ที่โรงพยาบาลรัฐ ตรวจด้วยวิธีHIV Ag/Ab เเละเเฟนตรวจ วันที่ 27 พฤษภาคม 64 ที่เเล็ปเอกชน ตรวจด้วยวิธี Anti-HIV (Screening) ผลตรวจออกมาเป็นลบทั้งคู่ ไม่ติดเชื้อทั้งสองคน ผลตรวจจะสามารถปิดเคสได้เลยมั้ยคะ ( ยืนยันว่าระหว่าง 1 ปีที่คบกันไม่ได้มีการเปลี่ยนคู่นอนเลยค่ะ) หรือต้องปิดเคสทีหลังตรวจซ้ำ ที่ 3 เดือนคะ
สวัสดีค่ะ หากมีเพศสัมพันธ์ครั้งสุดท้ายวันที่ 20 ก.พ 64 และฝ่ายหญิงได้ไปตรวจหาการติดเชื้อ HIV วันที่ 23 เม.ย. ส่วนฝ่ายชายไปตรวจวันที่ 27 พ.ค. แล้วพบเป็นลบทั้ง 2 ฝ่าย ก็แสดงว่าไม่ได้มีการติดเชื้อแต่อย่างใดค่ะ และหากในระหว่างที่มีเพศสัมพันธ์ครั้งสุดท้ายไปแล้วนั้น ไม่ได้ไปมีความเสี่ยงต่อการรับเชื้อมาอีก ไม่ว่าจะเป็นการมีเพศสัมพันธ์กับผู้อื่น หรือการไปรับเลือดมา หรือความเสี่ยงอื่นๆ อีก ผลที่ได้ก็ถือว่าเชื่อถือได้แล้ว และไม่จำเป็นต้องตรวจซ้ำอีกค่ะอย่างไรก็ตาม โรคติดต่อทางเพศสัมพันธ์ ไม่ได้มีแต่เฉพาะ HIV ยังมีโรคเริม ซิฟิลิส หนองใน แผลริมอ่อน ไวรัสตับอักเสบชนิดบี ซี เป็นต้น ดังนั้น หากต้องการตรวจ ก็ควรตรวจดูซิฟิลิส ไวรัสตับอักเสบชนิดบีและซีด้วยค่ะ ส่วนโรคติดเชื้อชนิดอื่นๆ จะวินิจฉัยตามอาการค่ะ